བྱང་ཆུབ་སེམས་དཔའི་བསླབ་པ་མདོར་བསྡུས་པ་
ལྔ་བཅུ་རྩ་དགུ་པ་ཞེས་བྱ་བ་བཞུགས་སོ།།
༄༅། ། དཀའ་བ་རྣམ་གསུམ་རབ་ལྡན་པས།
ཤིན་ཏུ་ཞི་བའི་ཞི་བ་ཆེ།།
དེ་ཉིད་ཞི་བས་ཀུན་ཞི་བ།།
རྒྱལ་དང་དེ་སྲས་ལ་ཕྱག་འཚལ།།
དེ་ཡི་བཀའ་གསུང་ཆུ་གཏེར་ལས།།
བྱང་ཆུབ་བསླབ་པ་གང་ཡིན་པ།།
རང་དང་གཞན་ལ་ཕན་ཕྱིར་དུ།།
ཆུ་ཐིགས་ཙམ་བླངས་བདག་གིས་བཤད།།
མཐའ་གཉིས་སྤངས་པའི་འབྲས་བུ་གང་།།
བྱང་ཆུབ་སེམས་ལ་མ་བརྟེན་པར།།
ཐོབ་པ་གང་ནས་མ་བཤད་ན།།
དེ་ཐོབ་འདོད་རྣམས་འདིར་འཇུག་མཛོད། །
མ་ཐོབ་ཐོབ་བྱེད་ཐོབ་པ་བསྲུང་།། ཉམས་པ་གསོ་ཐབས་གསུམ་གྱིས་བཤད།།
དལ་འབྱོཪ་རྟེན་ལ་ཚུལ་ཁྲིམས་ལྡན།། རིགས་སད་སྙིང་རྗེ་དད་པ་བརྟན།། གང་
169

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལ་བྱང་ཆུབ་སེམས་སྐྱེས་པ།། དེ་ནས་དེ་ལ་རྒྱལ་བའི་སྲས།། ཀུན་གྱིས་བརྗོད་དང་
ཕྱག་བྱར་འགྱུར།། རིན་ཆེན་ཤེལ་སྒོང་རྡུལ་ཕྱིས་ལྟར།། དགེ་རྩ་དྲི་མས་གོས་མི་
འགྱུར།། རྩ་བ་བརྟན་པའི་ལོ་འབྲས་བཞིན།། དགེ་འབྲས་ཡང་ཡང་སྨིན་འགྱུར་
རོ། །རྒྱ་མཚོ་ཆུ་ཐིག་ཅི་བཞིན་དུ།། ཆུང་ཡང་དགེ་རྩ་རྒྱ་ཆེན་འགྱུར།༎ ཉི་མའི་
ཟེར་གྱིས་མུན་འཇོམས་བཞིན།། སྡིག་པ་མི་བཟད་བྱས་ན་ཡང་།། བྱང་ཆུབ་སེམས་
སྐྱེས་ཙམ་གྱིས་འཇོམས།། རྩ་བ་བཅད་པའི་ལྗོན་ཤིང་ལྟར།། བདག་འཛིན་ཉོན་མོངས་
ཀུན་འཇོམ་འགྱུར༎ རིན་པོ་ཆེ་ལས་ཀུན་འབྱུང་བཞིན།། སྲིད་པའི་སྡུག་བསྔལ་
གཞོམ་པ་དང་།། མྱང་འདས་བདེ་མང་འཐོབ་འགྱུར་རོ། །བྱང་ཆུབ་སེམས་འདིར་
སྐྱེས་ནས་བཟུང་།། གཉིད་ལོག་པའང་བག་མེད་གྱུར།། བསོད་ནམས་རྒྱུན་མི་འཆད་
པ་འབྱུང༌༎ གོམ་ཅིག་བོར་བའི་སེམས་ལ་ནི།། དམན་པའི་སེམས་ཀྱིས་འགྲོ་རྣམས་
ལ། སྲོག་སྦྱིན་དགེ་བས་ཆར་མི་ཉེ། གསེར་དེ་ས་འོག་སོང་གྱུར་ཀྱང་།། དེ་ཡི་ངོ་
བོ་མི་སྟོར་བཞིན། བྱང་ཆུབ་སེམས་དེ་གང་ལྡན་པ༎ དེ་ཉིད་འཁོར་བར་གནས་
གྱུར་ཀྱང་།། བྱང་ཆུབ་འབྲས་བུ་སྟོར་མི་འགྱུར། ངོ་བོ་སྙིང་རྗེས་ཀུན་སློང་ནས༎
གཞན་ཕྱིར་བྱང་ཆུབ་ཐོབ་འདོད་པའོ། །དབྱེ་ན་ཐུགས་རྗེ་སེམས་དཔའ་དང་།
གཡུང་དྲུང་སེམས་དཔའི་ལུགས་གཉིས་ལ༎། རེ་རེར་གཅིག་ནས་དགུ་ཡི་བར།།
གཉིས་
ས་སམ་གསུམ་གསུམ་དག་གིས་དབྱེ།། དོན་དམ་ཀུན་རྫོབ་སེམས་སྐྱེད་པ།།
མི་རྟོག་ཡེ་ཤེས་ཐོབ་མ་ཐོབ།། བརྡ་དང་བོན་ཉིད་ལས་ཐོབ་གཉིས།། འཇིག་རྟེན་
པ་དང་དེ་ལས་འདས།། གཏན་དུ་བ་ནི་སྨོན་ལམ་ལ། རེ་འགའི་གྲོགས་ནི་བླ་མེད་བཅུ།
ཆེད་དུ་བྱ་བ་སེམས་ཅན་དང་།། དོན་དུ་གཉེར་བྱ་བྱང་ཆུབ་དངོས།། དཔེ་ནི་རྒྱལ་
པོ་མཉན་པ་དང་། རྫི་བོ་ལྟ་བུའི་སེམས་སྐྱེད་དོ། །དམིགས་པས་དབྱེ་ན་བདག་
གཞན་མཉམ། བརྗེ་དང་བདག་བས་གཞན་གཅེས་པ༎ ཉེས་སྤྱོད་སྡོམ་དང་དགེ་
170

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
་ཀྱི་
བ་སྡུད། སེམས་ཅན་དོན་བྱེད་ཚུལ་ཁྲིམས་གསུམ༎ ས་མཚམས་མོས་དང་ལྷག་
བསམ་དག །རྣམ་པར་སྨིན་པའི་སེམས་སྐྱེད་གསུམ། ངོ་བོའི་སྒོ་ནས་དབྱེ་བ་ནི།།
བྱང་ཆུབ་སྨོན་དང་འཇུག་པ་གཉིས།། འགྲོ་བར་འདོད་དང་འགྲོ་བ་བཞིན།།
དེ་བཞིན་བྱེ་བྲག་ཕྱེད་པར་བྱའོ། །བསླབ་པ་གསུམ་ལྡན་མཁས་དང་གོམས།།
བདེ་གཤེགས་དེ་ཉིད་རྟེན་ལས་བླང་།། རང་ལས་ཐོབ་པ་གཏོ་བུ་བཞིན།། ཚོགས་
ཀྱི་ཡན་ལག་བཅུ་དྲུག་གམ།། ཡང་ན་ཡན་ལག་བདུན་པ་བྱ།། ཆོ་གས་བརྡ་སྤྲོད་པ
བྱས་ཏེ།། ལན་གསུམ་བར་དུ་རྗེས་ཟློས་བྱའོ། །བྱང་ཆུབ་ཀྱི་སེམས་ཡོངས་སུ་བཟུང་
བ་ཞེས་བྱ་སྟེ།། སྐབས་དང་པོའོ།།
ད་ནི་མི་ཉམས་བསྲུང་ཐབས་ལ།། བྱང་ཆུབ་སེམས་དེ་བཟུང་བྱས་ནས།།
བསླབ་བྱའི་དོན་ལས་མི་འདའ་བར། ཤེས་པ་སྒྲིམས་ཏེ་འབད་པར་བྱ།། གཞན་
དོན་བྱང་ཆུབ་ཐོབ་འདོད་པས།། ཉེས་པ་སྤོང་སེམས་རྒྱུན་ཆགས་པའོ། །སྨོན་པའི་
སེམས་ཀྱི་བསླབ་བྱ་ལ། དམ་པ་བསླུ་དང་འགྱོད་པ་སྒྲུབ།། མི་སྙན་བརྗོད་དང་གཡོ་
སྒྱུ་སྤྱོད༎ ནག་པོ་བོན་བཞིས་སེམས་སྐྱེད་ཉམས། དེ་ལྡོག་དཀར་པོ་བོན་བཞིས་
འཕེལ། རྫུན་མི་སྨྲ་ཞིང་གདུལ་བྱ་རྣམས༎ ཐེག་ཆེན་ལམ་ལ་སྦྱར་བ་དང་།། བྱང་
སེམས་ལྡན་ལ་བསྔགས་པ་བརྗོད།། སེམས་ཅན་རྣམས་ནི་བསླུ་མི་བྱའོ། །འཇུག་
པའི་སེམས་ཀྱི་བསླབ་བྱ་ལ།། སེམས་དཔའི་ལུགས་ལ་ཐེག་རིམ་ལས། སྡོམ་པ་ཉི་
ཤུ་བསྲུང་ཞེས་གསུངས།། སེམས་ཅན་རྣམས་དང་ཕལ་པ་དང་།། གནོད་སྐྱེལ་བ་
ནི་གཅེས་པར་གཟུང་། ཚེ་གྲགས་རྙེད་འདོད་གཞན་ཐོབ་སྨོད།། ཚེ་འདིར་ཕན་
འདོད་བྱས་ལན་རེ། གཞན་དགེར་ཕྲག་དོག་རང་ཉིད་རྒྱལ།། མ་བརྟག་སྤྱོད་དང་
སྡོམ་ཤོར་འགྱོད།། བསྒྲུབ་དང་ལས་གྱུར་རྐྱེན་ངན་ནི།༎ དགེ་བའི་གྲོགས་སུ་འཁྱེར་
བྱའོ། །ཕྱི་མའི་རྐྱེན་ངན་སྨོན་ལམ་གཟུང་།། འཇིག་རྟེན་ཡོན་ཏན་ཆགས་མི་བྱ།།
171

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སེམས་ཅན་དང་ནི་དགེ་སྤྱོད་པ།། སློབ་དཔོན་འཁྲུལ་པ་མི་བརྟག་སྤོང་།། དང་པོ་
སྟོང་ཉིད་བསྒོམ་པའོ། །དེ་ལས་ཚད་མེད་རྣམ་བཞིར་སྦྱོང་། དེ་ཡི་ངང་ནས་སེམས་
སྐྱེད་བྱ།། ཡོན་ཏན་གསུམ་པོ་ཟུང་འཇུག་གིས།། དངོས་གཞི་ཕ་རོལ་ཕྱིན་དྲུག་སྤྱོད།།
རྗེས་ལ་རང་བཞིན་མེད་པར་ཤེས།། བྱེད་དགུ་ཚོགས་སུ་བསྒྱུར་བར་བྱ།། ཚོགས་
བསགས་སེམས་སྐྱེད་དུས་དྲུག་བཟུང་།། ནམ་ཟླ་དོན་ཡོད་བྱ་བ་དང་། རྒྱུན་ཉིད་
སྡོམ་པར་གནས་པའོ། །ལས་ངན་སྡིག་པ་བགྲང་ཞིང་བཤགས།། དགེ་རྩ་བྱང་ཆུབ་
མཆོག་ཏུ་བསྔོ།། མིང་དུ་ཉི་ཤུ་རྫས་སུམ་ཅུའོ། །གཡུང་དྲུང་སེམས་དཔའི་ལུགས་
ལ་ནི།། ལྟ་བ་ནམ་མཁའ་བཞིན་དུ་དབུབ།། སྤྱོད་པ་སྐྲས་གདང་འཛེག་ལྟར་བསླབ།
སྙིང་རྗེ་ས་གཞི་ཅི་བཞིན་བཞག །ཐབས་ནི་རྒྱགས་ཕྱེ་ལྟ་བུ་བརྟེན།། ཐམས་ཅད་
མཁྱེན་པས་ཁྱེའུ་ཆུང་གསུངས།། སྤྱོད་པ་མས་ཡར་འཛེག་པ་ལ༎ བསླབ་པ་སུམ་
བརྒྱ་དྲུག་ཅུ་དང་།། ཁྱད་པར་བརྒྱ་དང་རྩ་བརྒྱད་དང་།། བསྡུས་པ་ཉི་ཤུ་རྩ་བརྒྱད་
དང་།། ཡོངས་བསྡུས་སེམས་སྐྱེད་མ་བཞི་དང་།། ཡང་དག་བསྡུས་པ་སྡོམ་གཅིག་
བཤད།། རྒྱས་འབྲིང་ཕྲ་ཕྱིར་འདིར་མ་བཤད།། བསྡུས་པ་ཉི་ཤུ་རྩ་བརྒྱད་ནི།།
ཉོན་མོངས་ལྔ་དང་འཁོར་བ་ཡི། སྡུག་བསྔལ་དངོས་དང་དེ་ཡི་རྒྱུ། ལྷན་སྐྱེས་ཀུན་
བརྟགས་མ་རིག་པ། སྒོ་གསུམ་ལས་སྤྱོད་མ་དག་པ། རང་ལ་ཆགས་དང་གཞན་
ལ་སྡང་།། དེ་བཞིན་བསྟོད་སྨད་བདེ་སྡུག་དང་།། རྒྱལ་ཕམ་གལ་ཆེ་རྩིས་མེད་བྱེད།།
ལྟ་བ་རྟག་དང་ཆད་པར་ལྟ༎ བསམ་པ་ལོག་དང་སྦྱོར་བ་རྩུབ༎ ལྟ་བ་དང་ནི་སྤྱོད་
པ་དམན།། ཡོངས་བསྡུས་སེམས་སྐྱེད་མ་བཞི་ནི།། རྟུལ་ཤུགས་ཆེན་པོས་ཐར་ལམ་
རྙེད།། རིག་པའི་སྒྲོན་མས་གནས་ལུགས་རྟོགས། ཚད་མེད་སྙིང་རྗེས་བསོད་ནམས་
འཐོབ།། ཐུགས་རྗེའི་སྟོབས་ཀྱིས་ཀུན་འདྲེན་འགྱུར།། རང་གཞན་སེམས་བསད་
སྤངས་ནས་ནི།། བྱང་ཆུབ་མཆོག་ཏུ་སེམས་བསྐྱེད་པ། སེམས་དཔའི་སྡོམ་ཅིག་
172

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ཡིན་པར་བཤད། མདོ་ལས་གསུངས་པའི་སྤང་བྱ་ལ། འགུ་ལིང་མ་དང་གཏོ་བུ་
དང་།། དགེ་བསྙེན་ཁྱབ་པའི་བཅས་ལྟུང་ལ། བདུན་གསུམ་ཉི་ཤུ་རྩ་གཅིག་
གོ །།སེམས་ལ་བརྣག་ནས་སྙིང་ན་བ།། དེ་ལ་ཡང་ཡང་སྨད་པ་དང་།། དེ་ཡི་བསྟན་
པ་བསྣུབས་བྱེད་པ༎ གནས་ནས་ཕྱུང་དང་རྡེག་འཚོགས་བྱེད།། དེ་བཞིན་སྨྲ་དང་
གཞན་ལ་བསྐུལ།། འཆོས་ཀྱང་མི་ཉན་ཡང་ཡང་འཐབ།། གདུག་པའི་སེམས་ནི་
འཆང་བ་དང༌།༎ གྲོང་ལྗོངས་གྲོང་ཁྱེར་གྲོང་རྡལ་འཇོམས། འཐབ་འཁྲུགས་དང་
ནི་རྩོད་པ་སློང་།། གཞན་དག་ལོངས་སྤྱོད་ནོར་དང་ཕྲལ།། ཁྲིམས་ལྡན་འཆལ་བ་
ཆད་པས་གཅོད༎ ཡུལ་མཆོག་བཞི་ཡི་དཀོར་འཕྲོག་དང་།། སེམས་ཅན་བདེ་དགེ་
འཕྲོག་པ་རྣམས། ལུས་ངག་ཡིད་ལ་ཆེ་འབྲིང་ཆུང་།། སངས་རྒྱས་མེད་པར་ལྟ་བ་དང་།།
བོན་ལ་ལོག་པར་ལྟ་བྱེད་དང་།། བསྟན་ལ་སྒྲོ་བསྐུར་བཏབ་པ་དང་། དེ་ལ་སྤྱད་
པས་མི་ཕན་དང་།། དེ་ཉིད་བོར་ཞིག་བརྗོད་པ་དང་།༎ བོན་ལྟར་བཅོས་དང་ལོག་
པར་བསྟན། དེ་དག་བཅས་ལྟུང་མི་འགྲོ་ན།། རང་རང་དམ་བཅས་འགལ་མེད་
དགོས།། བླང་བྱ་འགྲོ་བ་གཞན་དག་ལ།། ཟས་གོས་བོན་གྱིས་ཕན་གདགས་བྱ།།
གདགས་པ་ཆེན་པོ་བསྡུ་དངོས་བཞིས།། འགྲོ་རྣམས་ཐར་པའི་ལམ་ལ་བཀྲི།།
ཟབ་མོའི་གཞུང་ལས་བཤད་པ་ནི།། ཉོན་མོངས་ལྔ་དང་བདག་ལྟ་གཉིས༎ སངས་
རྒྱས་མི་འདོད་འདོད་ཀྱང་ནི།། རང་གི་དོན་དུ་འདོད་པ་སྤང་།། འཁོར་བར་ངེས་
འབྱུང་ཤེས་རབ་བསྐྱེད། སྙིང་རྗེའི་ཤུགས་བསྐྱེད་སྨོན་ལམ་ནི། བླ་ན་མེད་པ་གདབ་
པའོ། །སེམས་སྐྱེད་མ་བཞི་གོང་བཞིན་ནོ། །བསྡུ་ན་སྤང་བླང་གཉིས་སུ་འ
བྱང་ཆུབ་ཀྱི་སེམས་ཐོབ་པ་མི་ཉམས་པར་བསྲུང་བ་ཞེས་བྱ་སྟེ།། སྐབས་བར་མའོ།
ཐ་མ་ཉམས་ན་་གསོ་ཐབས་ནི།། གང་ཞིག་སྐྱོན་ཡོན་མ་ཤེས་ཤིང་།། ལུང་མ་བསྟན་
རྣམས་ཉེས་འགལ་ཆུང་།། ཤེས་བཞིན་དོར་བ་ཤིན་ཏུ་ལྕི།། སྙིང་བརྩེར་ལྡན་ན་ཉེས་
173

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པ་མེད།། ཆུང་ངུའི་དོན་དུ་ཆེན་པོ་མིན།། དོན་ཆེན་སྒྲུབ་ལ་ཆུང་བཏང་བ།། དེ་ནི་
ལྟུང་བའི་གཟུགས་བརྙན་ནོ། །གཞན་ཕན་སེམས་ཀྱིས་ཟིན་པ་ན།། ལུས་དང་ངག་
གི་མི་དགེ་བདུན།། གནང་བའི་སྐབས་ཡོད་གཞན་ནི་མིན།། མི་ནུས་དེར་ལྡོག་ལྟུང་
མེད་་ལ། ནུས་མིན་དེར་བརྩོན་དེའི་གཟུགས་བརྙན།། སྨོན་པའི་སེམས་སྐྱེད་བོན་
བཞི་སྤྱད།། སེམས་ཅན་བློས་བཏང་དེ་གཏོང་འགྱུར༎ བཅས་ལྟུང་གང་རུང་དེ་
རྒྱུན་སྤྱོད།། ངོ་ཚ་ཁྲེལ་མེད་དེས་མགུ་དང་།། དེ་ཉིད་ཡོན་ཏན་མཐོང་བ་སྟེ། ཀུན་
དཀྲིས་ཆེན་པོས་སྡོམ་པ་འཇོམས།། ཕམ་པ་ཞེས་བརྗོད་ཆུང་འབྲིང་མིན།། དྲན་
པ་ཤེས་བཞིན་གཉེན་པོ་བཅས། སེམས་ནི་སེམས་ཀྱིས་བསྲུང་བར་བྱ།། ཐུན་ཚད་
འདས་ན་ཐོ་རངས་ལྡང་། ལྷ་གཤེན་བརྒྱ་ལ་ཉེས་ལྟུང་བཤགས།། ལྷག་མ་རྣམས་
ནི་སྟོབས་བཞི་དང་༎ ཡན་ལག་ལྔ་ལྡན་དག་གིས་སྦྱང་།། ཕས་ཕམ་བྱུང་ན་སྐྱར་ཏེ་
བླང་།༎ ཆུང་འབྲིང་གཅིག་གམ་གསུམ་མདུན་བཤགས།༎ ཡང་ན་རང་གིས་བསྡམ་
སྟེ་བསྲུང་།། ལན་གསུམ་བར་དུ་སྐྱར་དུ་བཏུབ།། དེ་ལས་འདས་ན་ངན་སོང་སྐྱེ།།
གནས་སྐབས་བཏང་ཐུབ་སྤེལ་མ་ཡིས།། ས་ཐོབ་པ་ལ་རིང་དུ་འགོར༎ མིང་དོན་
ཤོར་བས་ཐེག་དམན་གོལ༎ རྒྱུ་འབྲས་བོན་རྣམས་གང་སྤྱོད་ཀྱང་།། མཐར་ཐུག་
འབྲས་བུ་ཐོབ་མི་འགྱུར། དེ་ཕྱིར་ལུས་དང་སྲོག་ཕྱིར་ཡང་༎ འགྲོ་བ་སེམས་ཅན་
དོན་མི་བོར། ཐུབ་པའི་ཡོན་ཏན་གོང་ལྟར་ལ༎ ས་དང་ལམ་ལ་རིམ་བགྲོད་ནས།།
གྲངས་མེད་གསུམ་ནས་སངས་རྒྱས་འཐོབ།།
བྱང་ཆུབ་བསླབ་པ་འདི་བཀོད་པས།།
ཉེས་གྱུར་རིན་ཆེན་གསུམ་ལ་བཤགས།།
དགེ་མཆིས་འགྲོ་རྣམས་བདེ་ཕྱིར་བསྔོ།།
174

སྐྱབས་འགྲོ་དང་བྱང་སེམས་ཞིང་འགྲེལ་སོགས་ཀྱི་སྐོར།
ཐམས་ཅད་བྱང་ཆུབ་མྱུར་ཐོབ་ཤོག །
བྱང་ཆུབ་ཀྱི་སེམས་ཉམས་པ་གསོ་ཐབས་ཞེས་བྱ་སྟེ། སྐབས་ཐ་མའོ། །བྱང་
ཆུབ་སེམས་དཔའི་བསླབ་པ་མདོར་བསྡུས་པ་ལྔ་བཅུ་རྩ་དགུ་པ་ཞེས་བྱ་བ་རྫོགས་
སོ།། བྱ་བཏང་སྤྲུལ་སྐུ་བསྟན་པའི་ཉི་མ་དང་དྲང་སྲོང་ཚུལ་ཁྲིམས་མཆོག་རྒྱལ་གཉིས་ཀྱིས་བསྐུལ་ནས་ཤར་རྫའི་
བྱ་བྲལ་དྲི་མེད་སྙིང་པོས་སྦྱར་བའོ། །ཐ་ཚན་མུ་ཙུག་སྨྲར་རོ།།
175

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།